
פרוטוקול מס' 488
מישיבת ועדת העבודה הרווחה והבריאות
יום שלישי ד' באב התשס"ה (9 באוגוסט 2005), שעה 12:00


סדר היום: תנאי הפנסיה של מנכ"לית משרד החינוך



נכחו:

חברי הוועדה:
			חיים כץ - היו"ר
			אריה אלדד
			מאיר פרוש

מוזמנים:
                                משרד החינוך, התרבות והספורט
			מנחם כהן		- סמנכ"ל ומנהל כוח אדם תאום ובקרה
			ציון שבת		- מנהל אגף בכיר לכוח אדם בהוראה
			בני בנימין		- ממונה על משכורות עובדי ההוראה
			
משרד האוצר
אילן לוין		- משרד החשב הכללי
			
ארגון המורים העל יסודיים
			רן ארז		- היו"ר
			אפרת בר

			הסתדרות המורים
			יוסי וסרמן
			קרן שקד

			נציבות שירות המדינה
			ציון לוי		- מנהל אגף בכיר פרישה וגמלאות

			מוזמנים שונים
			נורית אלשטיין		- פרקליטות המדינה
			דן שפרינצק
			עו"ד אברהם מאיר
			תמר ברוש אבירם

		

מנהל/ת הוועדה:		וילמה מאור

קצרנית:		איה לינצ'בסקי


תנאי הפנסיה של מנכ"לית משרד החינוך

היו"ר חיים כץ:

	צהרים טובים, התכנסנו לדון בנושא הפנסיה, די מפתיע זה בא אחרי דוח העוני, ואני לא קושר את הדברים, אבל צר לי שנציב שירות המדינה לא מצא זמן לבוא, הוא הודיע שיבוא, הוא גם לא רוצה לדבר בטלפון, כנראה שהנושא הזה הוא נושא שולי וכנראה שהוא רוצה שכל המורים יקבלו את אותם תנאים, וזה מקובל עלינו. בלי להגיד מילה על ארגוני המורים שכנראה עומדים מאחורי המודעה הגדולה הזו בעיתון.

	כשזימנתי את הוועדה, לא ראיתי קשר בין הפנסיה המדוברת לבין שרת החינוך ובטח שאני לא רוצה שישתמשו בוועדה לקשר הזה. יחד עם זה, אני לא חושב שמן הראוי שנקיים את הישיבה בלי נציב שירות המדינה, שכמו שאמרתי, כנראה שהוא יותר חזק מהכנסת או נדמה לו שהוא יותר חזק מהכנסת והוא לא צריך לתת דין וחשבון לכנסת ולוועדותיה. לכן הישיבה על רציפות זכויות בתנאיי פרישה שנראים קצת חריגים, לא תתקיים היום.

מאיר פרוש:

	 היא עומדת לפרוש? קבעו לה תנאים? מה הרקע לדיון?

היו"ר חיים כץ:

	 אני אשאר אחר כך עם חברי הכנסת ואתן לכם את הרקע. מאחר ונציב שירות המדינה לא מצא את הזמן לבוא, למרות שהוא הודיע שהוא יבוא, והוא גם לא מוכן לדבר בטלפון, הישיבה תתקיים בשבוע הבא, הישיבה נעולה.

הישיבה ננעלה בשעה 12:25
